CELEX: 22004D0041(01)
Language: mt
Date: 2004-04-23 00:00:00
Title: Deċiżjoni tal-Kumitat Konġunt taż-ŻEE Nru 41/2004 tat-23 ta' April 2004 li temenda l-Anness XIII (Trasport) għall-Ftehim taż-ŻEE

Avviż Legali Importanti

|

22004D0041(01)

Deċiżjoni tal-Kumitat Konġunt taż-ŻEE Nru 41/2004 tat-23 ta' April 2004 li temenda l-Anness XIII (Trasport) tal-Ftehim ŻEE - Direttiva tal-Parlament Ewropew u tal-Kunsill 2003/42/KE (rapporti dwar okkorrenzi fl-avjazzjoni ċivili)  

Official Journal L 277 , 26/08/2004 P. 0010 - 0010

		Deċiżjoni tal-Kumitat Konġunt taż-ŻEENru 41/2004tat-23 ta' April 2004li temenda l-Anness XIII (Trasport) għall-Ftehim taż-ŻEEIL-KUMITAT KONGUNT TAŻ-ŻEE,Wara li kkonsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, li minn hawn iżjed 'l quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) L-Anness XIII għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 2/2004 tas-6 ta' Frar 2004 [1].(2) Id-Direttiva 2003/42/KE tal-Parlament Ewropew u tal-Kunsill tat-13 ta' Ġunju 2003 dwar rapportar ta' x'jiġri fl-avjazzjoni ċivili [2] għandha tiġi nkorporata fil-Ftehim,IDDEĊIEDA KIF ĠEJ:Artikolu 1Il-punt li ġej għandu jiġi mdaħħal wara l-punt 66f (id-Direttiva 2002/30/KE tal-Parlament Ewropew u tal-Kunsill) ta' l-Anness XIII għall-Ftehim:"66g. 32003 L 0042: Id-Direttiva 2003/42/KE tal-Parlament Ewropew u tal-Kunsill tat-13 ta' Ġunju 2003 dwar rapportar ta' x'jiġri fl-avjazzjoni ċivili (ĠU L 167, ta' l-4.7.2003, p. 23)."Artikolu 2.It-testi tad-Direttiva 2003/42/KE fil-lingwa Islandiża u f'dik Norveġiża, li għandhom jiġu pubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.Artikolu 3Din id-Deċiżjoni għandha tidħol fis-seħħ nhar l-24 ta' April 2004, sakemm ikunu saru n-notifiki kollha taħt l-Artikolu 103(1) tal-Ftehim, lill-Kumitat Konġunt taż-ŻEE [3].Artikolu 4Din id-Deċiżjoni għandha tiġi pubblikata fit-Taqsima taż-ŻEE u fis-Suppliment taż-ŻEE, tal-Ġurnal Uffiċjali ta' l-Unjoni Ewropea.Magħmula fi Brussel, nhar it-23 ta' April 2004.Għall-Kumitat Konġunt taż-ŻEEIl-PresidentP. Westerlund[1] ĠU L 116, tat-22.4.2004, p. 42.[2] ĠU L 167, ta' l-4.7.2003, p. 23.[3] Ħtiġijiet kostituzzjonali indikati.--------------------------------------------------